Magkaroon ng Hindi Inaasahang Pagbubuntis, ano ang gagawin ko? Pagdaranas ng hindi inaasahang pagbubuntis, maaari mong maramdaman... Ano ang gagawin mo? • Magpakasal at ituloy ang pagbubuntis? • Ituloy ang pagbubuntis at mag-isang alagaan ang sanggol? • Ipaampon ang sanggol? • Ihinto ang pagbubuntis? Paano ka mamimili? Maaaring mahirapan kang magpasya. Subali't may tiyak na solusyon, at hindi ka nagiisa, meron kang magagawa dahil maraming tao ang nakahandang tumulong sa iyo. Ang pag-iwas at pagtatago ay maaring makapagpalubha lamang sa nangyari at malalagay lamang sa peligro ang kalusugan at buhay mo at ng iyong sanggol. Kaya kailangang humingi ka ng tulong at suporta mula sa iyong pamilya, mga kaibigan, mga propesyonal at iba pang mapagkakatiwalaang tao para madamayan ka sa iyong mga alalahanin. Ano ang maaari iyong pamilya at mga kaibigan para sa iyo? Ang kanilang pagdamay, pang-unawa, pagtanggap, pag-aliw, pagbibigay ng lakas at pag-asa at payo ay napakalaking tulong para sa iyo. Ano ang magagawa ng mga propesyonal para sa iyo? Ang mga doktor, narses, manggagawang sosyal, propesyonal na tagapayo, guro at iba pang mga propesyonal ay makapagbibigay sa iyo ng mga makabuluhang impormasyon at pagpapayong propesyonal hinggil sa iyong kalagayan. Kung kinakailangan, ang mga manggagawang sosyal at tagapayo ay maaari ding mag-alok na payuhan ka o magsaayos ng serbisyong suporta na kakailanganin mo. Para sa iyo at sa iyong sanggol, humanap ng maagang tulong. Maari mong tawagan ang mga sumusunod na linya ng telepono para makipag-ugnayan sa isang manggagawang sosyal/propesyonal na tagapayo: 2343 2255 Social Welfare Department Hotline CEASE Crisis Centre Hotline 18 281 Family Crisis Support Centre Hotline 18 288 Tagalog